ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยมาตรฐานวิธีการตรวจสอบ และการรับรองผลการตรวจสอบอุปกรณ์ที่ใช้เชื่อมต่อกับระบบโครงข่ายไฟฟ้าสำหรับระบบจำหน่ายไฟฟ้าพ.ศ. ๒๕๕๙ โดยที่เป็นการสมควรกำหนดวิธีการตรวจสอบและการรับรองผลการตรวจสอบของอุปกรณ์ที่ใช้เชื่อมต่อกับระบบโครงข่ายไฟฟ้าให้มีมาตรฐานอาศัยอำนาจตามความในมาตรา๗๓ แห่งพระราชบัญญัติการประกอบกิจการพลังงาน พ.ศ. ๒๕๕๐คณะกรรมการกำกับกิจการพลังงานออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยมาตรฐานวิธีการตรวจสอบและการรับรองผลการตรวจสอบอุปกรณ์ที่ใช้เชื่อมต่อกับระบบโครงข่ายไฟฟ้าสำหรับระบบจำหน่ายไฟฟ้าพ.ศ. ๒๕๕๙ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้ระดับแรงดันต่ำ หมายความว่า ระดับแรงดันไฟฟ้าของระบบจำหน่ายไฟฟ้าที่ระดับไม่เกิน๑,๐๐๐ โวลต์ระดับแรงดันสูง หมายความว่าระดับแรงดันไฟฟ้าของระบบจำหน่ายไฟฟ้าที่ระดับมากกว่า ๑,๐๐๐โวลต์ผู้ขอทดสอบอุปกรณ์ที่ใช้เชื่อมต่อกับระบบโครงข่ายไฟฟ้า หมายความว่า บุคคล หรือนิติบุคคลที่ดำเนินการส่งอุปกรณ์ที่ใช้เชื่อมต่อกับระบบโครงข่ายไฟฟ้าให้หน่วยตรวจสอบและรับรองมาตรฐานดำเนินการทดสอบและหรือรับรองมาตรฐานอุปกรณ์ที่ใช้เชื่อมต่อกับระบบโครงข่ายไฟฟ้าข้อ๔ ผู้รับใบอนุญาตระบบจำหน่ายไฟฟ้าต้องใช้อุปกรณ์ที่ใช้ในการเชื่อมต่อกับระบบโครงข่ายไฟฟ้าที่เป็นไปตามมาตรฐานตามรายละเอียดในภาคผนวกแนบท้ายระเบียบนี้ข้อ๕ ให้แบ่งเขตพื้นที่ตรวจสอบมาตรฐานอุปกรณ์ที่ใช้เชื่อมต่อกับระบบโครงข่ายไฟฟ้า๒ พื้นที่ดังนี้(๑)เขตพื้นที่กรุงเทพมหานคร จังหวัดนนทบุรี และจังหวัดสมุทรปราการ(๒)เขตพื้นที่อื่นนอกเหนือจาก (๑)ข้อ๖ ให้แบ่งการทดสอบเป็น ๒ ระดับดังต่อไปนี้(๑)ระดับแรงดันต่ำ(๒)ระดับแรงดันสูงโดยแต่ละระดับแรงดันประกอบด้วยสองกลุ่มอุปกรณ์ดังนี้กลุ่มที่๑อุปกรณ์ที่ใช้เชื่อมต่อกับระบบโครงข่ายไฟฟ้าที่ต้องได้รับการทดสอบและรับรองผลให้เป็นไปตามมาตรฐานตามภาคผนวกแนบท้ายระเบียบนี้จากผู้รับใบอนุญาตเป็นหน่วยตรวจสอบและรับรองผลตามมาตรา ๗๖กลุ่มที่๒อุปกรณ์ที่ใช้เชื่อมต่อกับระบบโครงข่ายไฟฟ้าที่ผู้รับใบอนุญาตเป็นหน่วยตรวจสอบและรับรองผลตามมาตรา๗๖ เป็นผู้รับรองผลการทดสอบจากผู้อื่นให้เป็นไปตามมาตรฐานตามภาคผนวกแนบท้ายระเบียบนี้ข้อ๗ อัตราค่าธรรมเนียมการตรวจสอบและรับรองมาตรฐานของอุปกรณ์ที่ใช้เชื่อมต่อกับระบบโครงข่ายไฟฟ้าให้เป็นไปตามหลักเกณฑ์ วิธีการและเงื่อนไขที่คณะกรรมการกำกับกิจการพลังงานประกาศกำหนดตามมาตรา ๗๖ข้อ๘ กรณีที่ผู้ขอทดสอบอุปกรณ์ที่ใช้เชื่อมต่อกับระบบโครงข่ายไฟฟ้าไม่เห็นด้วยกับผลการทดสอบหรือผลการรับรองมาตรฐานอุปกรณ์ที่ใช้เชื่อมต่อกับระบบโครงข่ายไฟฟ้าสามารถทำหนังสือถึงสำนักงานคณะกรรมการกำกับกิจการพลังงานเพื่ออุทธรณ์เรื่องดังกล่าวภายในสามสิบวันนับแต่ทราบผลโดยต้องแนบรายละเอียดผลการทดสอบและชี้แจงเหตุผลประกอบด้วยเมื่อสำนักงานคณะกรรมการกำกับกิจการพลังงานได้รับหนังสืออุทธรณ์แล้วอาจมีคำสั่งให้หน่วยตรวจสอบและรับรองมาตรฐานตามมาตรา ๗๖ดำเนินการทดสอบอุปกรณ์ซ้ำอีกได้ในการดำเนินการทดสอบซ้ำตามวรรคสองค่าใช้จ่ายที่เกิดขึ้นให้ดำเนินการดังนี้(๑)กรณีผลการทดสอบอุปกรณ์ที่ใช้เชื่อมต่อกับระบบโครงข่ายไฟฟ้ามีผลเช่นเดิมให้ผู้ขอทดสอบอุปกรณ์ที่ใช้เชื่อมต่อกับระบบโครงข่ายไฟฟ้ารับผิดชอบค่าใช้จ่ายที่เกิดขึ้นทั้งหมด(๒)กรณีผลการทดสอบอุปกรณ์ที่ใช้เชื่อมต่อกับระบบโครงข่ายไฟฟ้ามีผลตามมาตรฐานตามภาคผนวกแนบท้ายระเบียบนี้ให้หน่วยตรวจสอบและรับรองมาตรฐานตามมาตรา ๗๖ รับผิดชอบค่าใช้จ่ายในการทดสอบซ้ำข้อ๙ ให้ประธานกรรมการกำกับกิจการพลังงานเป็นผู้รักษาการตามระเบียบนี้และให้คณะกรรมการกำกับกิจการพลังงานเป็นผู้วินิจฉัยชี้ขาดปัญหาเกี่ยวกับการปฏิบัติตามระเบียบนี้ประกาศ ณ วันที่ ๓๐กันยายน พ.ศ. ๒๕๕๙พรเทพ ธัญญพงศ์ชัยประธานกรรมการกำกับกิจการพลังงาน[เอกสารแนบท้าย]๑. ภาคผนวกมาตรฐาน วิธีการตรวจสอบและการรับรองผลการตรวจสอบอุปกรณ์ที่ใช้เชื่อมต่อกับระบบโครงข่ายไฟฟ้าสำหรับระบบจำหน่ายไฟฟ้า(ดูข้อมูลจากภาพกฎหมาย)วริญา/ปริยานุช/จัดทำ๗ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๔๙ ง/หน้า ๑/๑ พฤศจิกายน ๒๕๕๙